Besøkende som har tre-dagers pass i form av et armbånd kan forlate og komme tilbake når de vil. De med dagspass kan ikke gå inn om de forlater området. Det er lov å ta med seg følgende gjenstander: to beseglede 1-litersflasker med vann, paraplyer og sittestoler (det finnes regler om hvor nære scenen disse stolene kan stå). Det finnes ingen parkering for biler i nærheten av festivalen. De fleste besøkende parkerer derfor i byen og tar gratisbuss frem og tilbake. Det finnes sykkelparkering, men syklister må ha egne sykkellåser. Det er ikke lov å ta med seg mat inn, men man kan kjøpe både mat og alkohol inne.